pythainlp/thai-financial-dataset huggingface dataset:
ปัจจัยความเสี่ยง

1.
ความเสี่ยงจากการผันผวนของราคาเม็ดพลาสติกและวัสดุประกอบการผลิตที่ใช้เป็นวัตถุดิบในการผลิตบรรจุภัณฑ์
พลาสติก

  ปัจจุบันบรรจุภัณฑ์พลาสติกมีต้นทุนวัตถุดิบเม็ดพลาสติกประมาณร้อยละ 80 ของต้นทุนการผลิต
  โดยราคาเม็ดพลาสติกภายในประเทศจะผันผวนไปตามราคาตลาดโลกซึ่งบางช่วงเวลาอาจส่งผลให้ต้นทุนในการผลิตบรรจุภัณฑ์พลาสติกของบริษัทสูงขึ้นได้และอาจทำให้กำไรจากการดำเนินงานลดลง
  เนื่องจากบริษัทไม่สามารถผลักต้นทุนไปยังผู้บริโภคได้โดยการตั้งราคาสินค้าให้สูงขึ้นได้ทั้งหมด
  เพราะภาวะการแข่งขันในอุตสาหกรรมบรรจุภัณฑ์พลาสติกทางด้านราคารุนแรง แต่อย่างไรก็ตาม
  บริษัทพยายามบริหารความเสี่ยงที่เกิดจากการผันผวนของราคาเม็ดพลาสติก
  โดยการจัดทำประมาณการความต้องการใช้เม็ดพลาสติกล่วงหน้า
  และจะกำหนดราคาขั้นสูงที่จะใช้ซื้อเม็ดพลาสติกไว้
  จากนั้นจะทำข้อตกลงจัดซื้อเม็ดพลาสติกล่วงหน้าในช่วงที่ราคาเม็ดพลาสติกต่ำกว่าราคาที่ทางบริษัทได้กำหนดไว้
  ซึ่งเป็นวิธีการหนึ่งที่ช่วยให้บริษัทสามารถลดความเสี่ยงที่เกิดจากการผันผวนของราคาเม็ดพลาสติกได้ในระดับที่น่าพอใจ
  และทำให้บริษัทสามารถควบคุมต้นทุนวัตถุดิบไม่ให้สูงกว่าบริษัทคู่แข่งขัน

  2. ความเสี่ยงด้านการให้เครดิตแก่ลูกค้า

  เนื่องจากการขายสินค้าของบริษัท โดยส่วนใหญ่จะเป็นการให้เครดิตแก่ลูกค้า
  ซึ่งอาจทำให้บริษัทประสบความเสี่ยงกับการชำระหนี้ล่าช้าหรือผิดนัดชำระหนี้
  ซึ่งก่อผลกระทบกับสภาพคล่องทางการเงินของบริษัท แต่อย่างไรก็ตาม
  บริษัทได้พิจารณาลดความเสี่ยงในเรื่องดังกล่าว
  โดยการดูแลติดตามฐานะการเงินของลูกหนี้อย่างใกล้ชิด
  มีการคัดกรองลูกค้ารายใหม่ทำให้มีความเสี่ยงในเรื่องดังกล่าวน้อยลง
11. รายการระหว่างกัน

รายการระหว่างกัน

  บริษัทมีรายการกับบริษัทร่วมตามความจำเป็นในราคาและเงื่อนไขเป็นปกติธุรกิจ
  ซึ่งคณะกรรมการตรวจสอบได้ให้ความเห็นต่อรายการระหว่างกันของบริษัทว่า
  รายการระหว่างกันที่เกิดขึ้นในปีที่ผ่านมาเป็นรายการที่มีความสมเหตุสมผลเยี่ยงผู้ประกอบการค้าพึงปฏิบัติตามปกติธุรกิจการค้าทั่วไป
  มีการกำหนดราคาที่เป็นธรรมและไม่ทำให้บริษัทเสียประโยชน์แต่อย่างใด

  รายการระหว่างกันในปี 2550 ที่ผ่านมา มีดังต่อไปนี้

+------+---------+---------------------------------+-------+----------+
| ลักษ  | คู่สัญญา   | ลักษณะ                           | ขนาดร | ความส    |
| ณะรา |         |                                 | ายการ | มเหตุสมผล |
| ยการ |         | ความสัมพันธ์                       |       |          |
|      |         |                                 | (ล้า   |          |
|      |         |                                 | นบาท) |          |
+------+---------+---------------------------------+-------+----------+
| เง   | บมจ.    | เป็นบร                           | 40    | อัตราดอก  |
| ินกู้ยืม | นวนคร   | ิษัทร่วมที่บริษัทถือหุ้น(ขณะเกิดรายการกู้ยืม) |       | เบี้ยร้อยละ |
|      |         | ร้อยละ 35.96 ของทุนชำระแล้ว        |       | 7.5 ต่อปี  |
|      |         | และมีกรรมการร่วมกัน                |       | เป็นอัตรา  |
|      |         | ในขณะเกิดรายการคือพลเอก อัครเดช    |       | MLR เฉลี่ย |
|      |         | ศศิประภา,พลเอก ชัยณรงค์ หนุนภักดี,    |       | 4        |
|      |         | นายพงศ์พันธุ์ บุรณศิริ, นายนิพิฐ อรุณวงษ์  |       | ธนาคา    |
|      |         | ณ อยุธยา และนางสุวลัย จันทวานิช)     |       | รขนาดใหญ่ |
+------+---------+---------------------------------+-------+----------+

นโยบายและแนวทางการทำรายการระหว่างกันในอนาคต 

  กรณีที่มีความจำเป็นเพื่อก่อให้เกิดประโยชน์สูงสุดแก่บริษัท
  บริษัทจะพิจารณาความสมเหตุผลอย่างรอบคอบและจะเป็นไปในราคาหรือเงื่อนไขที่ไม่แตกต่างจากบุคคลภายนอก
  โดยบริษัทจะจัดให้ผู้เชี่ยวชาญจากภายนอกแสดงราคาที่เป็นธรรม
  และบริษัทจะดำเนินการตามขั้นตอนของข้อกำหนดหรือประกาศของสำนักงานคณะกรรมการกำกับหลักทรัพย์และตลาดหลักทรัพย์
  และข้อกำหนดหรือประกาศของตลาดหลักทรัพย์แห่งประเทศไทย เรื่อง หลักเกณฑ์
  วิธีการและการเปิดเผยรายการที่เกี่ยวโยงกันของบริษัทจดทะเบียน
  ตลอดจนกฎเกณฑ์หรือข้อบังคับทางกฎหมายอย่างเคร่งครัด
  และจะคำนึงถึงประโยชน์ของบริษัทเป็นสำคัญ

  บริษัทกำหนดให้เลขานุการบริษัทเป็นผู้ดูแลการเข้าทำรายการระหว่างกัน
  โดยจะต้องรายงานให้กรรมการตรวจสอบทราบทันทีและต้องปฏิบัติตามกฎระเบียบที่เกี่ยวข้องในเรื่องดังกล่าว
  อีกทั้งยังมีหน้าที่ติดตามการทำรายการดังกล่าวให้เป็นไปตามที่ได้รับอนุมัติด้วย

  อนึ่ง บริษัทมีข้อกำหนดในข้อบังคับของบริษัทเกี่ยวกับการเข้าทำรายการที่เกี่ยวโยงกัน
  และการได้มาหรือจำหน่ายไปซึ่งสินทรัพย์สำคัญของบริษัทว่าจะต้องปฏิบัติตามหลักเกณฑ์และวิธีการที่ตลาดหลักทรัพย์แห่งประเทศไทยและ/หรือคณะกรรมการกำกับหลักทรัพย์และตลาดหลักทรัพย์กำหนด..................................................................................................
5. ทรัพย์สินที่ใช้ในการประกอบธุรกิจ

5.1 ลักษณะสำคัญของสินทรัพย์ถาวรหลักที่บริษัทใช้ในการประกอบธุรกิจ ณ 31 ธันวาคม 2550

  ----------------------- --------------------- --------------- ---------- --------- ----------
                                                เนื้อที่            มูลค่า       ลักษณะ     วงเงิน

  สินทรัพย์ถาวร              ที่ตั้ง                   (ไร่-งาน-ตรว.)   ตามบัญชี     กรรมสิทธิ์   ค้ำประกัน

                                                                (ล้านบาท)             (ล้านบาท)

  ที่ดิน อาคาร และเครื่องจักร                                                              

  - ที่ดิน                   ต.จอหอ อ.เมือง         112-0-91.00     46.21      เจ้าของ    300.00
  อาคารโรงงานและคลังสินค้า   จ.นครราชสีมา                                                

  - เครื่องจักร              ต.จอหอ อ.เมือง         -               82.77      เจ้าของ    
                          จ.นครราชสีมา                                                

  รวม                                           112-0-91.00     128.98               300.00
  ----------------------- --------------------- --------------- ---------- --------- ----------

  หมายเหตุ : สินทรัพย์ที่ใช้ในการค้ำประกัน คือ ที่ดิน เนื้อที่ 112-0-91 ไร่

นโยบายการลงทุนในบริษัทย่อยและบริษัทร่วม 

  บริษัทมีนโยบายลงทุนในบริษัทที่ดำเนินธุรกิจที่เอื้อประโยชน์และเกี่ยวเนื่องกับธุรกิจของบริษัทหรือธุรกิจที่มีแนวโน้มการเติบโตที่ดี
  โดยปัจจุบันบริษัทมีเงินลงทุนในบริษัทร่วม 1 บริษัท
  ส่วนการกำหนดสัดส่วนเงินลงทุนและนโยบายการบริหารงานในบริษัทร่วมนั้น
  จะขึ้นอยู่กับความเชี่ยวชาญในธุรกิจ ความสามารถในการลงทุน
  และอำนาจในการบริหารงานของบริษัทเป็นหลัก
  โดยบริษัทจะส่งตัวแทนกรรมการเข้าไปร่วมกำหนดนโยบายและแนวทางการบริหารงาน
  รวมทั้งติดตามตรวจสอบและควบคุมผลการปฏิบัติงานให้เป็นไปตามแผนงานที่ได้กำหนดไว้
  ปัจจุบันบริษัทมีสัดส่วนเงินลงทุนในบริษัทร่วมทั้งหมดคิดเป็นร้อยละ 62.69
  ของสินทรัพย์รวมของบริษัท ซึ่งบริษัทพิจารณาแล้วเห็นว่า เป็นสัดส่วนการลงทุนที่เหมาะสม
  บริษัทได้ตั้งใจที่จะลงทุนในบริษัทร่วมดังกล่าวในระยะยาวตั้งแต่ปี 2534
  โดยมีการปรับสัดส่วนลดลงเป็นบางส่วนเพื่อให้สอดคล้องกับหลักเกณฑ์การกระจายหุ้นเพื่อให้บริษัทดังกล่าวได้เข้าจดทะเบียนในตลาดหลักทรัพย์แห่งประเทศไทยในปี
  2547 ในการลงทุนดังกล่าว บริษัทได้รับเงินปันผลในอัตราที่น่าพอใจ
  สำหรับนโยบายการลงทุนในบริษัทย่อยหรือบริษัทร่วมอื่นนั้น ณ ขณะนี้
  บริษัทยังไม่มีนโยบายดังกล่าวแต่อย่างใด ทั้งนี้ หากบริษัทจะลงทุนในลักษณะดังกล่าว
  บริษัทจะพิจารณาอย่างรอบคอบเพื่อให้เกิดประโยชน์สูงสุดกับผู้ถือหุ้นต่อไป
รายงานของคณะกรรมการตรวจสอบ

คณะกรรมการตรวจสอบชุดปัจจุบันของบริษัท ซึ่งประกอบด้วยกรรมการอิสระจำนวน 3
ท่านขอรายงานผลการดำเนินงานในปี 2550 ดังต่อไปนี้ คณะกรรมการตรวจสอบได้มีการประชุมรวม
12 ครั้ง โดยมีผู้บริหารระดับสูง ฝ่ายตรวจสอบภายใน ผู้ตรวจสอบภายนอก(Outsourcing)
และผู้สอบบัญชีได้เข้าร่วมประชุมในวาระที่เกี่ยวข้อง เพื่อพิจารณาและหารือในเรื่องต่างๆที่สำคัญ
สรุปได้ดังต่อไปนี้

1. พิจารณาสอบทานงบการเงินรายไตรมาส และงบการเงินประจำปี 2550 ร่วมกับฝ่ายบริหาร
ผู้สอบบัญชี และผู้ตรวจสอบภายในของบริษัท เพื่อให้มั่นใจว่า รายงานทางการเงินของบริษัทฯ
ได้จัดทำขึ้นตามมาตรฐานการบัญชีที่รับรองทั่วไปและมีการเปิดเผยข้อมูลอย่างเพียงพอ ครบถ้วน
และเชื่อถือได้

2. พิจารณาสอบทานการเปิดเผยรายการระหว่างกัน รวมทั้งรายการที่เกี่ยวโยงกัน
เพื่อให้มั่นใจว่าบริษัทฯ
ได้ดำเนินการตามเงื่อนไขทางธุรกิจปกติและตามหลักเกณฑ์ที่ตลาดหลักทรัพย์แห่งประเทศไทยกำหนดอย่างถูกต้อง
ครบถ้วน

3. พิจารณาสอบทานแผนการตรวจสอบประจำปีของฝ่ายตรวจสอบภายใน
และของผู้ตรวจสอบภายนอก เพื่อให้มั่นใจว่าระบบการควบคุมภายในของบริษัทฯ
มีความเหมาะสมและเพียงพอ

4. พิจารณาคัดเลือกผู้จัดการฝ่ายตรวจสอบภายในของบริษัท และกำกับดูแลการปฏิบัติงาน
โดยการสอบทานและให้ข้อเสนอแนะที่เป็นประโยชน์ในการปฏิบัติงาน

5. พิจารณากฎบัตรคณะกรรมการตรวจสอบ เพื่อเสนอขออนุมัติจากคณะกรรมการบริษัท

คณะกรรมการตรวจสอบพิจารณาแล้วมีความเห็นว่า การดำเนินงานของบริษัทในรอบปี 2550
มีระบบการควบคุมภายในที่ดีมีประสิทธิภาพและประสิทธิผลอย่างพอเพียง
รายงานทางการเงินที่สอบทานร่วมกับฝ่ายบริหาร ผู้สอบบัญชี
และผู้ตรวจสอบภายในของบริษัทได้จัดทำขึ้นอย่างถูกต้องตามมาตรฐานการบัญชีที่รับรองทั่วไป
มีการเปิดเผยข้อมูลเพียงพอ สำหรับการสอบทานอื่น ไม่พบว่ามีการปฏิบัติงานที่ขัดแย้งกับกฎหมาย
ประกาศ ระเบียบต่างๆ คณะกรรมการตรวจสอบได้รายงานต่อคณะกรรมการบริษัทแล้ว
และคณะกรรมการตรวจสอบพิจารณาคัดเลือกผู้สอบบัญชีและกำหนดค่าตอบแทน
โดยเสนอคณะกรรมการบริษัทฯ ให้ขออนุมัติจากที่ประชุมผู้ถือหุ้นแต่งตั้งนายพิชัย ดัชณาภิรมย์
ทะเบียนเลขที่ 2421 หรือนายพจน์ อัศวสันติชัย ทะเบียนเลขที่ 4891 หรือ นางสาวจันทรา
ว่องศรีอุดมพร ทะเบียนเลขที่ 4996 จากบริษัท สอบบัญชีธรรมนิติ จำกัด เป็นผู้สอบบัญชีของบริษัทฯ
ประจำปีบัญชี 2551 โดยมีค่าธรรมเนียมในการสอบบัญชีเป็นจำนวนเงิน 850,000 บาท
(แปดแสนห้าหมื่นบาทถ้วน)

พลเอก...........................................

(นฤนาท กัมปนาทแสนยากร)

ประธานคณะกรรมการตรวจสอบ
แบบ 56-1

[]

สารบัญ

 ส่วนที่ - หน้า

ส่วนที่ 1 บริษัทที่ออกหลักทรัพย์

1. ข้อมูลทั่วไป 1-1

2. ปัจจัยความเสี่ยง 1-3

3. ลักษณะการประกอบธุรกิจ 1-4

4. การประกอบธุรกิจของแต่ละสายผลิตภัณฑ์ 1-7

5. ทรัพย์สินที่ใช้ในการประกอบธุรกิจ 1-12

6. โครงการในอนาคต 1-13

7. ข้อพิพาททางกฎหมาย 1-14

8. โครงสร้างเงินทุน 1-15

9. การจัดการ 1-18

10. การควบคุมภายใน 1-33

11. รายการระหว่างกัน 1-34

12. ฐานะการเงินและผลการดำเนินงาน 1-36

13. ข้อมูลอื่นที่เกี่ยวข้อง 1-50

ส่วนที่ 2 การรับรองความถูกต้องของข้อมูล 2-1

เอกสารแนบ

-   เอกสารแนบ 1 : รายละเอียดเกี่ยวกับผู้บริหารและผู้มีอำนาจควบคุมของบริษัท

-   เอกสารแนบ 2 : รายละเอียดเกี่ยวกับกรรมการของกลุ่มบริษัท

-   เอกสารแนบ 3 : รายงานของคณะกรรมการตรวจสอบ

[]
ส่วนที่ 1 บริษัทที่ออกหลักทรัพย์

1. ข้อมูลทั่วไป

ข้อมูลบริษัท

บริษัท เอ็นอีพี อสังหาริมทรัพย์และอุตสาหกรรม จำกัด (มหาชน) เลขทะเบียนที่ 0107537000831
ประกอบธุรกิจหลักคือ อุตสาหกรรมผลิตและจำหน่ายบรรจุภัณฑ์พลาสติก

สำนักงานใหญ่ตั้งอยู่เลขที่ 41 ซอย 5(ราชครู) ถนนพหลโยธิน แขวงสามเสนใน เขตพญาไท
กรุงเทพ มหานคร 10400 โทรศัพท์ 0-2271-4213 โทรสาร 0-2271-4416, 0-2279-6717

โรงงานของบริษัทตั้งอยู่เลขที่ 3 ถนนสุรนารายณ์ ตำบลจอหอ อำเภอเมือง จังหวัดนครราชสีมา
โทรศัพท์ 044-296-064 โทรสาร 044-296-063, 044-371-529

Website: www.nep.co.th บริษัทมีทุนจดทะเบียน 3,500 ล้านบาท ชำระแล้วเป็นหุ้นสามัญ
1,357.79 ล้านหุ้น มูลค่าที่ตราไว้หุ้นละ 1 บาท คิดเป็นเงิน 1,357.79 ล้านบาท

นิติบุคคลที่บริษัทถือหุ้นตั้งแต่ร้อยละ 10 ขึ้นไป

บริษัท นวนคร จำกัด (มหาชน)
ประกอบธุรกิจเกี่ยวกับการพัฒนาอสังหาริมทรัพย์และนิคมอุตสาหกรรมเพื่อขายและให้เช่าและการให้บริการสาธารณูปโภคและสิ่งอำนวยความสะดวกต่างๆในนิคมอุตสาหกรรม
สำนักงานปทุมธานีตั้งอยู่เลขที่ 999 หมู่ 13 ถนนพหลโยธิน ตำบลคลองหนึ่ง อำเภอคลองหลวง
จังหวัดปทุมธานี 12120 โทรศัพท์ 0-2529-0031 โทรสาร 0-2529-2176

สำนักงานกรุงเทพ ตั้งอยู่เลขที่ 83 อาคารซี บี เฮ้าส์ ถนนอำนวยสงคราม แขวงถนนนครไชยศรี
เขตดุสิต กรุงเทพมหานคร 10300 โทรศัพท์ 0-2667-4700 โทรสาร 0-2667-4701

website : www.navanakorn.co.th บริษัท นวนคร จำกัด (มหาชน) มีทุนจดทะเบียน
1,452.59 ล้านบาท ชำระแล้วเป็นหุ้นสามัญ 1,126.82 ล้านหุ้น มูลค่าที่ตราไว้หุ้นละ 1 บาท
คิดเป็นเงิน 1,126.82 ล้านบาท

[]

บุคคลอ้างอิง

นายทะเบียนหลักทรัพย์

บริษัท ศูนย์รับฝากหลักทรัพย์ (ประเทศไทย) จำกัด

62 อาคารตลาดหลักทรัพย์แห่งประเทศไทย

ถนนรัชดาภิเษก
แขวงคลองเตย เขตคลองเตย กรุงเทพมหานคร 10110

โทรศัพท์ 0-2229-2800 โทรสาร 0-2359-1262-3

ผู้สอบบัญชี

นายพิชัย ดัชณาภิรมย์ ผู้สอบบัญชีเลขที่ 2421 หรือนายพจน์ อัศวสันติชัย ผู้สอบบัญชีเลขที่ 4891
หรือนางสาวจันทรา ว่องศรีอุดมพร ผู้สอบบัญชี เลขที่ 4996

บริษัท สอบบัญชีธรรมนิติ จำกัด
267/1 ถนนประชาราษฎร์สาย 1
แขวงบางซื่อ เขตบางซื่อ กรุงเทพมหานคร 10800
โทรศัพท์ 0-2587-8080 โทรสาร 0-2586-0301

[]
6. โครงการในอนาคต

  -
  บริษัทมีแผนที่จะจัดซื้อเครื่องจักรผลิตกระสอบพลาสติกเพื่อทดแทนเครื่องจักรเดิมและเพิ่มกำลังการผลิตให้เป็นไปตามเป้าหมาย
  โดยเครื่องจักรดังกล่าวใช้เทคโนโลยีที่ทันสมัย
  โดยเงินทุนจะมาจากเงินกู้จากสถาบันการเงินซึ่งบริษัทประมาณการว่า
  จะทำให้กำลังการผลิตของบริษัทสูงขึ้นเป็น 14,400 ตันต่อปี

  อย่างไรก็ตาม การดำเนินการดังกล่าวยังต้องขึ้นกับภาวะตลาดและภาวะเศรษฐกิจประกอบกันด้วย

  []
7. ข้อพิพาททางกฎหมาย

  บริษัทได้ฟ้องร้องดำเนินคดีเรียกเงินจ่ายล่วงหน้าซื้ออาคารชุดคืนจากบริษัทเจ้าของโครงการแห่งหนึ่งจำนวน
  100.18 ล้านบาทตั้งแต่ปี 2543
  ศาลชั้นต้นได้พิพากษาให้บริษัทเจ้าของโครงการชำระคืนเงินแก่บริษัทพร้อมดอกเบี้ย
  บริษัทเจ้าของโครงการ ได้ยื่นคำขออุทธรณ์ต่อศาลอุทธรณ์ ต่อมา ในปี 2549
  ศาลอุทธรณ์ได้ตัดสินว่า บริษัทไม่มีสิทธิบอกเลิกสัญญาและฟ้องเรียกเงินคืนจากเจ้าของโครงการ
  บริษัทได้ยื่นฎีกาคัดค้านคำพิพากษาศาลอุทธรณ์ ขณะนี้อยู่ระหว่างการพิจารณาของศาลฎีกา

  บริษัทได้บันทึกค่าเผื่อการลดมูลค่าล่วงหน้าแล้วทั้งจำนวนในปี 2544
  จึงเป็นกรณีที่บริษัทมีข้อพิพาททางกฎหมายที่ยังไม่สิ้นสุดซึ่งบริษัทเป็นคู่ความ
  และเป็นคดีที่มีผลกระทบด้านลบต่อสินทรัพย์ที่มีจำนวนสูงกว่าร้อยละ 5 ของส่วนของผู้ถือหุ้น
  แต่อย่างไรก็ตาม
  คดีดังกล่าวไม่มีผลกระทบต่อการดำเนินธุรกิจของบริษัทอย่างมีนัยสำคัญและคดีดังกล่าวไม่ได้เกิดจากการประกอบธุรกิจปกติของบริษัทหรือบริษัทร่วมแต่อย่างใด

  []
ส่วนข้อมูลสรุป (Executive Summary) ยกเลิกโดย

ประกาศคณะกรรมการกำกับตลาดทุนที่ ทจ. 11/2552 เรื่อง หลักเกณฑ์ เงื่อนไข
และวิธีการรายงานการเปิดเผยข้อมูลเกี่ยวกับฐานะการเงินและผลการดำเนินงานของบริษัทที่ออกหลักทรัพย์

ลงวันที่ 13 มีนาคม 2552
หัวข้อ การวิจัยและการพัฒนา ยกเลิกโดย

ประกาศคณะกรรมการกำกับตลาดทุนที่ ทจ. 11/2552 เรื่อง หลักเกณฑ์ เงื่อนไข
และวิธีการายงานการเปิดเผยข้อมูลเกี่ยวกับฐานะการเงินและผลการดำเนินงานของบริษัทที่ออกหลักทรัพย์
ลงวันที่ 13 มีนาคม 2552
10. การควบคุมภายใน

  คณะกรรมการบริษัทมีความเห็นเกี่ยวกับระบบการควบคุมภายในของบริษัทว่ามีความเพียงพอและเหมาะสมในการป้องกันทรัพย์สินของบริษัทอันเกิดจากการที่ผู้บริหารนำไปใช้โดยมิชอบหรือโดยไม่มีอำนาจเพียงพอ
  ทั้งนี้
  ผู้สอบบัญชีและคณะกรรมการตรวจสอบมิได้ตั้งข้อสังเกตหรือพบสถานการณ์ใดที่พิจารณาว่าเป็นจุดอ่อนที่มีสาระสำคัญเกี่ยวกับระบบการควบคุมภายในของบริษัท

  ในกรณีที่บริษัทมีธุรกรรมกับผู้ถือหุ้นรายใหญ่ กรรมการ ผู้บริหาร หรือผู้เกี่ยวข้องกับบุคคลดังกล่าว
  บริษัทจะดำเนินพิจารณาธุรกรรมดังกล่าว
  โดยคำนึงถึงผลประโยชน์ของบริษัทเป็นหลักและทำเสมือนรายการดัง
  กล่าวเป็นการทำรายการกับบุคคลภายนอก
  และผู้เกี่ยวข้องกับธุรกรรมดังกล่าวจะไม่มีสิทธิในการออกเสียงพิจารณาการทำธุรกรรมนั้นๆ
  ในกรณีที่ธุรกรรมดังกล่าวมีความผูกพันในระยะยาวกับบริษัท
  จะมีการติดตามทบทวนและประเมินอย่างสม่ำเสมอ

  บริษัทให้ความสำคัญกับการพิจารณา วิเคราะห์ ติดตาม ทบทวน
  และแก้ไขความเสี่ยงอยู่ตลอดเวลา
  แม้จะมิได้กำหนดมาตรฐานหรือข้อปฏิบัติในการบริหารความเสี่ยงเป็นเรื่องเฉพาะเจาะจงไว้
  แต่ได้มีการพิจารณาในการดำเนินดังกล่าวในกลุ่มผู้รับผิดชอบงานด้านนั้นเป็นส่วนหนึ่งของการบริหารงานปกติ

  บริษัทจัดให้มีการตรวจสอบการปฏิบัติตามระบบการควบคุมภายในที่วางไว้อย่างสม่ำเสมอ
  รายงานต่างๆ ในการตรวจสอบภายในจะรายงานตรงต่อคณะกรรมการตรวจสอบ

  นอกจากคณะกรรมการตรวจสอบแล้ว คณะกรรมการบริษัท ได้แต่งตั้งคณะกรรมการย่อยขึ้นอีก เช่น
  คณะกรรมการบริหาร และคณะกรรมการกำหนดค่าตอบแทน ซึ่งได้ปฏิบัติงานภายใต้ขอบเขต
  หน้าที่และความรับ ผิดชอบที่ได้รับมอบหมายอย่างเคร่งครัดและเหมาะสม

ในกรณีที่บริษัทไม่มีความเชี่ยวชาญในการดำเนินการในเรื่องใดเรื่องหนึ่งโดยเฉพาะเจาะจง
เพื่อลดความเสี่ยงในการดำเนินการที่ผิดพลาดคลาดเคลื่อนไปจากข้อกฎหมายที่ทางราชการ
หรือประกาศ
ข้อบังคับของตลาดหลักทรัพย์แห่งประเทศไทยหรือสำนักงานคณะกรรมการกำกับหลักทรัพย์และตลาดหลักทรัพย์ได้กำหนดไว้
บริษัทจะหารือหรือว่าจ้างผู้เชี่ยวชาญมาดำเนินการโดยเฉพาะ เช่น
ที่ปรึกษาทางการเงินและที่ปรึกษากฎหมายเป็นต้น เพื่อประกอบการตัดสินใจต่อไป

[]
2. ปัจจัยความเสี่ยง

2.1
ความเสี่ยงจากการผันผวนของราคาเม็ดพลาสติกและวัสดุประกอบการผลิตที่ใช้เป็นวัตถุดิบในการผลิต
บรรจุภัณฑ์พลาสติก

  ปัจจุบันบรรจุภัณฑ์พลาสติกมีต้นทุนวัตถุดิบเม็ดพลาสติกประมาณร้อยละ 80 ของต้นทุนการผลิต
  โดยราคาเม็ดพลาสติกภายในประเทศจะผันผวนไปตามราคาตลาดโลกซึ่งบางช่วงเวลาอาจส่งผลให้ต้นทุนในการผลิตบรรจุภัณฑ์พลาสติกของบริษัทสูงขึ้นได้และอาจทำให้กำไรจากการดำเนินงานลดลง
  เนื่องจากบริษัทไม่สามารถผลักต้นทุนไปยังผู้บริโภคได้โดยการตั้งราคาสินค้าให้สูงขึ้นได้ทั้งหมด
  เพราะภาวะการแข่งขันในอุตสาหกรรมบรรจุภัณฑ์พลาสติกทางด้านราคารุนแรง แต่อย่างไรก็ตาม
  บริษัทพยายามบริหารความเสี่ยงที่เกิดจากการผันผวนของราคาเม็ดพลาสติก
  โดยการจัดทำประมาณการความต้องการใช้เม็ดพลาสติกล่วงหน้า
  และจะกำหนดราคาขั้นสูงที่จะใช้ซื้อเม็ดพลาสติกไว้
  จากนั้นจะทำข้อตกลงจัดซื้อเม็ดพลาสติกล่วงหน้าในช่วงที่ราคาเม็ดพลาสติกต่ำกว่าราคาที่ทางบริษัทได้กำหนดไว้
  ซึ่งเป็นวิธีการหนึ่งที่ช่วยให้บริษัทสามารถลดความเสี่ยงที่เกิดจากการผันผวนของราคาเม็ดพลาสติกได้ในระดับที่น่าพอใจ
  และทำให้บริษัทสามารถควบคุมต้นทุนวัตถุดิบไม่ให้สูงกว่าบริษัทคู่แข่งขัน

  2.2 ความเสี่ยงด้านการให้เครดิตแก่ลูกค้า

  เนื่องจากการขายสินค้าของบริษัท โดยส่วนใหญ่จะเป็นการให้เครดิตแก่ลูกค้า
  ซึ่งอาจทำให้บริษัทประสบความเสี่ยงกับการชำระหนี้ล่าช้าหรือผิดนัดชำระหนี้
  ซึ่งก่อผลกระทบกับสภาพคล่องทางการเงินของบริษัท แต่อย่างไรก็ตาม
  บริษัทได้พิจารณาลดความเสี่ยงในเรื่องดังกล่าว
  โดยการดูแลติดตามฐานะการเงินของลูกหนี้อย่างใกล้ชิด
  มีการคัดกรองลูกค้ารายใหม่ทำให้มีความเสี่ยงในเรื่องดังกล่าวน้อยลง

  []
11. รายการระหว่างกัน

รายการระหว่างกัน

  บริษัทมีรายการกับบริษัทร่วมตามความจำเป็นในราคาและเงื่อนไขเป็นปกติธุรกิจ
  ซึ่งคณะกรรมการตรวจ สอบได้ให้ความเห็นต่อรายการระหว่างกันของบริษัทว่า
  รายการระหว่างกันที่เกิดขึ้นในปีที่ผ่านมาเป็นรายการที่มีความสมเหตุสมผลเยี่ยงผู้ประกอบการค้าพึงปฏิบัติตามปกติธุรกิจการค้าทั่วไป
  มีการกำหนดราคาที่เป็นธรรมและไม่ทำให้บริษัทเสียประโยชน์แต่อย่างใด

  รายการระหว่างกันในปี 2551 ที่ผ่านมา มีดังต่อไปนี้

  บริษัทได้กู้ยืมเงินจากบริษัทร่วม คือบริษัท นวนคร จำกัด(มหาชน)
  (เป็นบริษัทร่วมที่บริษัทถือหุ้นขณะเกิดรายการกู้ยืมร้อยละ 31.59 ของทุนชำระแล้ว
  และมีกรรมการและ/หรือผู้บริหารร่วมกันคือ พลเอก อัครเดช ศศิประภา, พลเอก ชัยณรงค์
  หนุนภักดี, พลเอก ทวีศักดิ์ หนุนภักดี, พลตำรวจเอก สมชาย วาณิชเสนี,นายพงศ์พันธุ์ บุรณศิริ,
  นายนิพิฐ อรุณวงษ์ ณ อยุธยา นายเสกสิทธิ์ เจริญเศรษฐศิลป์ และนางพีรยลักษณ์ ตั้งสุณาวรรณ)
  เพื่อใช้เป็นเงินทุนหมุนเวียนในกิจการของบริษัท จำนวน 20 ล้านบาท
  ซึ่งทางบริษัทร่วมคิดอัตราดอกเบี้ยร้อยละ 7.5 ต่อปี เพื่อเพิ่มสภาพคล่องด้านการเงินให้แก่บริษัท
  คณะกรรมการตรวจสอบได้พิจารณาแล้วเห็นว่ามีความเป็นธรรมและสมเหตุสมผลแล้ว
  รายการดังกล่าวได้เกิดขึ้นในเดือนพฤศจิกายน 2551 โดยบริษัทได้รับเงินที่กู้จากบริษัทร่วม
  จำนวน 17.5 ล้านบาทในครั้งแรก และได้ชำระทั้งจำนวนในเดือนธันวาคม 2551
  พร้อมดอกเบี้ยเสร็จสิ้นแล้ว และบริษัทได้เงินที่กู้จากบริษัทร่วมใหม่อีกครั้งจำนวน 20 ล้านบาท
  เมื่อเดือนมกราคม 2552 ต่อมา
  บริษัทได้ขอขยายระยะเวลาการชำระคืนเงินต้นและดอกเบี้ยออกไปเป็นชำระในเดือนพฤษภาคม
  2552 (ตามมติที่ประชุมคณะกรรมการบริษัทครั้งที่ 2/2552 เมื่อวันที่ 24 กุมภาพันธ์ 2552)

นโยบายและแนวทางการทำรายการระหว่างกันในอนาคต 

  []กรณีที่มีความจำเป็นเพื่อก่อให้เกิดประโยชน์สูงสุดแก่บริษัท
  บริษัทจะพิจารณาความสมเหตุผลอย่างรอบคอบและจะเป็นไปในราคาหรือเงื่อนไขที่ไม่แตกต่างจากบุคคลภายนอก
  โดยบริษัทจะจัดให้ผู้เชี่ยวชาญจากภายนอกแสดงราคาที่เป็นธรรม
  และบริษัทจะดำเนินการตามขั้นตอนของข้อกำหนดหรือประกาศของสำนักงานคณะกรรมการกำกับหลักทรัพย์และตลาดหลักทรัพย์
  และข้อกำหนดหรือประกาศของตลาดหลักทรัพย์แห่งประเทศไทย เรื่อง หลักเกณฑ์
  วิธีการและการเปิดเผยรายการที่เกี่ยว
  โยงกันของบริษัทจดทะเบียน ตลอดจนกฎเกณฑ์หรือข้อบังคับทางกฎหมายอย่างเคร่งครัด
  และจะคำนึงถึงประโยชน์ของบริษัทเป็นสำคัญ

  บริษัทกำหนดให้เลขานุการบริษัทเป็นผู้ดูแลการเข้าทำรายการระหว่างกัน
  โดยจะต้องรายงานให้กรรมการตรวจสอบทราบทันทีและต้องปฏิบัติตามกฎระเบียบที่เกี่ยวข้องในเรื่องดังกล่าว
  อีกทั้งยังมีหน้าที่ติดตามการทำรายการดังกล่าวให้เป็นไปตามที่ได้รับอนุมัติด้วย

  []อนึ่ง บริษัทมีข้อกำหนดในข้อบังคับของบริษัทเกี่ยวกับการเข้าทำรายการที่เกี่ยวโยงกัน
  และการได้มาหรือจำหน่ายไปซึ่งสินทรัพย์สำคัญของบริษัทว่าจะต้องปฏิบัติตามหลักเกณฑ์และวิธีการที่ตลาดหลัก-ทรัพย์แห่งประเทศไทยและ/หรือคณะกรรมการกำกับหลักทรัพย์และตลาดหลักทรัพย์กำหนด..................................................................................................
5. ทรัพย์สินที่ใช้ในการประกอบธุรกิจ

5.1 ลักษณะสำคัญของสินทรัพย์ถาวรหลักที่บริษัทใช้ในการประกอบธุรกิจ ณ 31 ธันวาคม 2551

  ------------------- --------------------- --------------- ---------------- --------- -----------------
                                            เนื้อที่            มูลค่า             ลักษณะ     วงเงิน

  สินทรัพย์ถาวร          ที่ตั้ง                   (ไร่-งาน-ตรว.)   ตามบัญชี(ล้านบาท)   กรรมสิทธิ์   ค้ำประกัน(ล้านบาท)

  ที่ดิน อาคาร                                                                            
  และเครื่องจักร                                                                          

  - ที่ดิน               ต.จอหอ อ.เมือง         112-0-91.00     37.01            เจ้าของ    300.00
  อาคารโรงงานและคลัง   จ.นครราชสีมา                                                      
  สินค้า                                                                                 

  - เครื่องจักร          ต.จอหอ อ.เมือง         -               81.25            เจ้าของ    
                      จ.นครราชสีมา                                                      

  รวม                                       112-0-91.00     118.26                     300.00
  ------------------- --------------------- --------------- ---------------- --------- -----------------

  หมายเหตุ : สินทรัพย์ที่ใช้ในการค้ำประกัน คือ ที่ดิน เนื้อที่ 112-0-91 ไร่

นโยบายการลงทุนในบริษัทย่อยและบริษัทร่วม 

  บริษัทมีนโยบายลงทุนในบริษัทที่ดำเนินธุรกิจที่เอื้อประโยชน์และเกี่ยวเนื่องกับธุรกิจของบริษัทหรือธุรกิจที่มีแนวโน้มการเติบโตที่ดี
  โดยปัจจุบันบริษัทมีเงินลงทุนในบริษัทร่วม 1 บริษัท
  ส่วนการกำหนดสัดส่วนเงินลงทุนและนโยบายการบริหารงานในบริษัทร่วมนั้น
  จะขึ้นอยู่กับความเชี่ยวชาญในธุรกิจ ความสามารถในการลงทุน
  และอำนาจในการบริหารงานของบริษัทเป็นหลัก
  โดยบริษัทจะส่งตัวแทนกรรมการเข้าไปร่วมกำหนดนโยบายและแนวทางการบริหารงาน
  รวมทั้งติดตามตรวจสอบและควบคุมผลการปฏิบัติงานให้เป็นไปตามแผนงานที่ได้กำหนดไว้
  ปัจจุบันบริษัทมีสัดส่วนเงินลงทุนในบริษัทร่วมทั้งหมดคิดเป็นร้อยละ 78.03
  ของสินทรัพย์รวมของบริษัท ซึ่งบริษัทพิจารณาแล้วเห็นว่า เป็นสัดส่วนการลงทุนที่เหมาะสม
  บริษัทได้ตั้งใจที่จะลงทุนในบริษัทร่วมดังกล่าวในระยะยาวตั้งแต่ปี 2534
  โดยมีการปรับสัดส่วนลดลงเป็นบางส่วนเพื่อให้สอดคล้องกับหลักเกณฑ์การกระจายหุ้นเพื่อให้บริษัทดังกล่าวได้เข้าจดทะเบียนในตลาดหลักทรัพย์แห่งประเทศไทยในปี
  2547 สำหรับนโยบายการลงทุนในบริษัทย่อยหรือบริษัทร่วมอื่นนั้น ณ ขณะนี้
  บริษัทยังไม่มีนโยบายดังกล่าวแต่อย่างใด ทั้งนี้ หากบริษัทจะลงทุนในลักษณะดังกล่าว
  บริษัทจะพิจารณาอย่างรอบคอบเพื่อให้เกิดประโยชน์สูงสุดกับผู้ถือหุ้นต่อไป